CELEX: 32021D0326
Language: fi
Date: 2021-02-22 00:00:00
Title: Neuvoston päätös (EU) 2021/326, annettu 22 päivänä helmikuuta 2021, unionin ja sen jäsenvaltioiden sekä Kolumbian, Perun ja Ecuadorin välisellä kauppasopimuksella perustetussa kauppakomiteassa Euroopan unionin puolesta esitettävästä kannasta liitteen XII (Julkiset hankinnat) lisäyksen 1 muuttamiseen

24.2.2021   
               
               
                  FI
               
               
                  Euroopan unionin virallinen lehti
               
               
                  L 64/8
               
            
         NEUVOSTON PÄÄTÖS (EU) 2021/326,
         annettu 22 päivänä helmikuuta 2021,
         unionin ja sen jäsenvaltioiden sekä Kolumbian, Perun ja Ecuadorin välisellä kauppasopimuksella perustetussa kauppakomiteassa Euroopan unionin puolesta esitettävästä kannasta liitteen XII (Julkiset hankinnat) lisäyksen 1 muuttamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan sekä 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen ja erityisesti sen 191 artiklan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni allekirjoitti Euroopan unionin ja sen jäsenvaltioiden sekä Kolumbian ja Ecuadorin välisen kauppasopimuksen, jäljempänä ’kauppasopimus’, neuvoston päätöksen 2012/735/EU (1) mukaisesti, ja sitä on sovellettu väliaikaisesti 1 päivästä maaliskuuta 2013 unionin ja Perun välillä sekä 1 päivästä elokuuta 2013 unionin ja Kolumbian välillä. Kauppasopimusta muutettiin Ecuadorin liittymispöytäkirjalla (2), joka allekirjoitettiin 11 päivänä marraskuuta 2016 neuvoston päätöksen (EU) 2016/2369 (3) mukaisesti ja jota on sovellettu väliaikaisesti 1 päivästä tammikuuta 2017.
                  
               
                     (2)
                  
                  
                     Kauppasopimuksen 191 artiklassa vahvistetaan menettelyt, joiden mukaisesti osapuoli voi muuttaa tai oikaista kauppasopimuksen VI osaston soveltamisalaa hankintojen osalta.
                  
               
                     (3)
                  
                  
                     Kauppasopimuksen liitteen XII lisäyksessä 1 täsmennetään Kolumbian keskushallinnon yksiköt, joiden hankinnat kuuluvat kauppasopimuksen VI osaston soveltamisalaan, jäljempänä ’hankintayksilöiden luettelo’.
                  
               
                     (4)
                  
                  
                     Bogotássa 17 päivänä lokakuuta 2019 pidetyssä julkisten hankintojen alakomitean kokouksessa Kolumbia ilmoitti unionille aikomuksestaan saattaa ajan tasalle hankintayksiköiden luettelo lisäämällä siihen kuusi vuoden 2011 jälkeen perustettua toimeenpanotason virastoa. Kun kauppasopimusta koskevat neuvottelut saatettiin päätökseen vuonna 2010, toimivaltaa, joka kuuluu nykyään tällaisille virastoille, käyttivät ministeritason hankintayksiköt.
                  
               
                     (5)
                  
                  
                     Unioni ja Kolumbia ovat yhtä mieltä siitä, että hankintayksiköiden luettelo olisi saatettava ajan tasalle tämän mukaisesti.
                  
               
                     (6)
                  
                  
                     Sen vuoksi on tarpeen muuttaa hankintayksiköiden luetteloa. Unioni ja Kolumbia ovat yhtä mieltä siitä, että tällainen ajan tasalle saattaminen ei edellytä korvaavien mukautusten tekemistä, koska kyseessä on kauppasopimuksen 191 artiklan 2 kohdan a alakohdan mukainen vähäinen muutos.
                  
               
                     (7)
                  
                  
                     Kauppasopimuksen 14 artiklan 3 kohdan, luettuna yhdessä sen 12 artiklan 4 kohdan kanssa, nojalla unioni ja asianomainen Andien yhteisöön kuuluva allekirjoittajamaa tekevät päätöksen kauppasopimuksella perustetussa kauppakomiteassa, jäljempänä ’kauppakomitea’, jos se liittyy yksinomaan niiden kahdenvälisiin suhteisiin.
                  
               
                     (8)
                  
                  
                     On aiheellista määrittää kanta, joka esitetään unionin puolesta kauppakomiteassa, koska kauppakomitean päätös hankintayksiköiden luettelon muuttamisesta tulee olemaan unionia sitova kauppasopimuksen 14 artiklan 2 kohdan nojalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kauppakomiteassa unionin puolesta esitettävä kanta kauppasopimuksen liitteen XII lisäyksessä 1 olevan A jakson 1 alajaksossa olevan hankintayksilöiden luettelon muuttamiseen perustuu sitä vastaavaan kauppakomitean päätösluonnokseen (4).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä helmikuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös 2012/735/EU, annettu 31 päivänä toukokuuta 2012, Euroopan unionin ja sen jäsenvaltioiden sekä Kolumbian ja Perun välisen kauppasopimuksen allekirjoittamisesta unionin puolesta ja sen väliaikaisesta soveltamisesta (EUVL L 354, 21.12.2012, s. 1).
         
            (2)  Liittymispöytäkirja Euroopan unionin ja sen jäsenvaltioiden sekä Kolumbian ja Perun väliseen kauppasopimukseen Ecuadorin liittymisen huomioon ottamiseksi (EUVL L 356, 24.12.2016, s. 3).
         
            (3)  Neuvoston päätös (EU) 2016/2369, annettu 11 päivänä marraskuuta 2016, Euroopan unionin ja sen jäsenvaltioiden sekä Kolumbian ja Perun väliseen kauppasopimukseen Ecuadorin liittymisen huomioon ottamiseksi tehdyn liittymispöytäkirjan allekirjoittamisesta unionin puolesta sekä sen väliaikaisesta soveltamisesta (EUVL L 356, 24.12.2016, s. 1).
         
            (4)  Ks. asiakirja ST 5699/21 osoitteessa http://register.consilium.europa.eu